An kashe yan Najeriya guda 3 a kasar Indiya an tsinci gawarakinsu a dakinsu ▷ NAIJA.NG
An kashe yan Najeriya guda 3 a kasar Indiya an tsinci gawarakinsu a dakinsu
An tsinci gawarwakin wasu yan Najeriya guda uku dake karatu a kasar Indiya a dakinsu dake yankin Uttam Nagar Mohan, a babban birnin Delhi, kamar yadda jaridar Daily Nigerian ta ruwaito.
Majiyar NAIJ.com ta ruwaito da sanyin safiyar ranar Juma’a, 1 ga watan Yuni ne wasu makwabtan yan Najeriya suka gano gawarwakin daliban, inda ba tare da wata wata ba suka kai rahoto zuwa ofishin Yansandan yankin.
Rahotanni sun tabbatar da cewar ba tare da bata lokaci jami’an Yansanda suka mamaye gidan, daga bisan suka gayyato wasu kwararrun masu binciken kwakwaf da zasu taimaka wajen zakulo wadanda suka kashe daliban.
Kasar Indiya
Su dai wadannan kwararru da ake kiransu da suna ‘Forensic Expert’ a Turance suna amfani ne da sawun kafa, sawun hannu, da sauran abubuwan da zasu iya gani a cikin dakin wajen gano masu hannu cikin kisan yan Najeriya.
Sai dai zuw yanzu babu wani tabbataccen dalilin mutuwar tasu, amma dai Yansanda sun tabbatar da cewar babu wata alamar ciwo a jikkunansu duka su ukun.
Tun a shekarar data gabata ne ake yawan samun mutuwar yan Najeriya a kasar Indiya, kodai yan kasar zauna gari banza su kashe su, ko dai Yansanda su kashe su, ko kuma yan Najeriya abokan gaba su kashe kawunansu.
Best universities in Nigeria How much is JAMB form 2018 BVN code Kunle Afolayan Army ranks